CELEX: 32021D2242
Language: sk
Date: 2021-12-13 00:00:00
Title: Rozhodnutie Rady (EÚ) 2021/2242 z 13. decembra 2021, ktorým sa mení rozhodnutie 2009/908/EÚ, ktorým sa ustanovujú opatrenia na vykonávanie rozhodnutia Európskej rady o vykonávaní predsedníctva Rady a o predsedníctve prípravných orgánov Rady

16.12.2021   
               
               
                  SK
               
               
                  Úradný vestník Európskej únie
               
               
                  L 450/148
               
            
         ROZHODNUTIE RADY (EÚ) 2021/2242
         z 13. decembra 2021,
         ktorým sa mení rozhodnutie 2009/908/EÚ, ktorým sa ustanovujú opatrenia na vykonávanie rozhodnutia Európskej rady o vykonávaní predsedníctva Rady a o predsedníctve prípravných orgánov Rady
         RADA EURÓPSKEJ ÚNIE,
         so zreteľom na Zmluvu o Európskej únii,
         so zreteľom na Zmluvu o fungovaní Európskej únie,
         so zreteľom na rozhodnutie Európskej rady 2009/881/EÚ z 1. decembra 2009 o vykonávaní predsedníctva Rady (1), a najmä na jeho článok 4,
         keďže:
         
                     (1)
                  
                  
                     Rada rozhodnutím 2009/908/EÚ (2) ustanovila opatrenia na vykonávanie rozhodnutia 2009/881/EÚ. V prílohe III k rozhodnutiu 2009/908/EÚ sa uvádzajú prípravné orgány Rady, ktorým nepredsedá šesťmesačné predsedníctvo, ako sa ustanovuje v článku 2 treťom pododseku rozhodnutia 2009/881/EÚ.
                  
               
                     (2)
                  
                  
                     Vzhľadom na poradný charakter, ako aj na skúsenosti a typ úloh, ktoré vykonáva Výbor pre európsky výskumný priestor a inováciu, by sa tento výbor mal doplniť do zoznamu prípravných orgánov, ktorým nepredsedá šesťmesačné predsedníctvo.
                  
               
                     (3)
                  
                  
                     Rozhodnutie 2009/908/EÚ by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V prílohe III k rozhodnutiu 2009/908/EÚ sa do zoznamu s názvom „Volení predsedovia“ dopĺňa tento prípravný orgán:
            
               „Výbor pre európsky výskumný priestor a inováciu“.
            
         
         
            Článok 2
            Toto rozhodnutie nadobúda účinnosť dňom jeho prijatia.
            Uverejní sa v Úradnom vestníku Európskej únie.
         
         
            V Bruseli 13. decembra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 315, 2.12.2009, s. 50.
         
            (2)  Rozhodnutie Rady 2009/908/EÚ z 1. decembra 2009, ktorým sa ustanovujú opatrenia na vykonávanie rozhodnutia Európskej rady o vykonávaní predsedníctva Rady a o predsedníctve prípravných orgánov Rady (Ú. v. EÚ L 322, 9.12.2009, s. 28).